1 януари 2014 г. до 31 декември 2014 г.
 (5)
 Поради това е необходимо за 2014 г. да не се прилага временното преустановяване на безмитния режим, прилаган съгласно Протокол No 2 към Споразумението между Европейската икономическа общност и Кралство Норвегия от 14 май 1973 г.
 (6)
 От съображения за правна сигурност е целесъобразно да се отменят разпоредби на правото на Съюза, които вече не пораждат правно действие по отношение на настоящи или бъдещи обстоятелства. Поради това е необходимо Регламент за изпълнение (ЕС) No 1085/2012 да бъде отменен.
 (7)
 Мерките, предвидени в настоящия регламент, са в съответствие със становището на Комитета по хоризонталните въпроси относно търговията с преработени селскостопански продукти, които не са посочени в приложение I,
 ПРИЕ НАСТОЯЩИЯ РЕГЛАМЕНТ:
 Член 1
 1. За периода от 1 януари до 31 декември 2014 г. се предоставя неограничен безмитен достъп в Съюза за стоки, класирани в кодове по КН 2202 10 00 (води, включително минералните води и газираните води, подсладени със захар или други подсладители или ароматизирани) и ex 2202 90 10 (други безалкохолни напитки, съдържащи захар (захароза или инвертна захар) с произход от Норвегия.
 2. За стоките по параграф 1 се прилагат правилата за произход, изложени в Протокол No 3 към Споразумението за свободна търговия между Европейската икономическа общност и Кралство Норвегия от 14 май 1973 г.
 Член 2
 Регламент за изпълнение (ЕС) No 1085/2012 се отменя.
 Член 3
 Настоящият регламент влиза в сила на третия ден след деня на публикуването му в Официален вестник на Европейския съюз.
 Прилага се от 1 януари 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 декември 2013 година.
 За Комисията
 Председател
 José Manuel BARROSO
 (1) ОВ L 328, 15.12.2009 г., стр. 10.
 (2) ОВ L 370, 17.12.2004 г., стр. 70.
 (3) ОВ L 171, 27.6.1973 г., стр. 2.
 (4) Решение на Съвместния комитет на ЕИП No 140/2001 от 23 ноември 2001 г. за изменение на протоколи 2 и 3 към Споразумението за ЕИП относно обработени и други селскостопански продукти (ОВ L 22, 24.1.2002 г., стр. 34).
 (5) Решение на Съвместния комитет на ЕИП No 138/2004 от 29 октомври 2004 г. за изменение на протокол No 3 към Споразумението за ЕИП относно продуктите, посочени в член 8, параграф 3, буква б) от Споразумението (ОВ L 342, 18.11.2004 г., стр. 30).
 (6) ОВ L 370, 17.12.2004 г., стр. 72.
 (7) Регламент за изпълнение (ЕС) No 1085/2012 на Комисията от 20 ноември 2012 г. за откриване на тарифна квота за 2013 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕО) No 1216/2009 на Съвета (ОВ L 322, 21.11.2012 г., стр. 2).
 